Държавен вестник, бр. 83, 2022 г., стр. 33

БРОЙ  83	
Д Ъ Р Ж А В Е Н  В Е С Т Н И К 	
СТР.  33  
Чл. 89. (1) Произведените в завод или 
изработените в близост до строителната пло-
щадка стоманени елементи се транспортират 
и разтоварват на обектов склад или площадка 
безопасно, така че да се избегнат невъзвратими 
деформации и да се минимизира увреждането 
на повърхността и положената АКЗ. Използват 
се само заводски маркирани такелажни прис-
пособления, както и нивелирани подходящи 
подложки, разположени една над друга във 
вертикална равнина. Приложимите предпазни 
мерки за транспортиране и складиране са 
посочени в таблица 4.
(2) При разтоварване на едроразмерни 
или тежки елементи същите се придържат 
срещу завъртане или люлеене с помощта на 
конопени въжета, привързани предварително 
в два срещуположни края на товара.
(3) Механични съединителни средства, като 
болтове, шпилки, гайки, шайби сегментни 
анкери, химически анкери, инжекционни раз-
твори и готови изделия, като лагери, демпфери  
и др., се доставят на обекта в подходяща трайна 
опаковка, етикет и придружаваща докумен-
тация, която съдържа следната информация: 
идентификация на производителя и номер на 
партидата; типа на съединителното средство 
или готовото изделие; защитно покритие.
(4) Маркировката на готови изделия и 
съединителни средства, които се използват 
при монтажа, трябва да е в съответствие 
с изискванията на стандарта за продукта и 
Наредба № РД-02-20-1 от 2015 г.
Раздел III
Метод за монтаж и безопасност при монтаж
Чл. 90. (1) Изпълнителят-монтажник тряб-
ва да отговаря на изискванията на глава 
втора, раздел I „Критерии към изпълнителя 
(монтажника) на стоманени конструкции по 
клас на изпълнение“.
(2) Преди монтажа на стоманената кон-
струкция се установява съответствието с 
проекта, в т.ч. с предвидения клас на из-
пълнение (EXC), и с изискванията на глава 
трета, раздел IV „Геодезически измервания 
и контрол. Опори, анкерни болтове, лагери. 
Замонолитване“ на изпълнените СМР по 
фундаментни конструкции (стоманобетонни 
конструкции и фундаменти, устои и стълбове, 
анкериращи устройства или лагери, фунда-
ментни болтове и др.).
(3) Документацията за монтаж е съгласно 
чл. 86, ал. 2, която съдържа основните реше-
ния за правилното и безопасно изпълнение 
на монтажния процес, както и: решение за 
организация на строителната площадка; опи-
сание на методите за монтаж в съответствие 
с указанията, дадени в т. 9.3.1 и т. 9.3.2 на 
БДС EN 1090-2; последователност на монтажа, 
осигуряващ на конструкцията изискваната 
коравина и устойчивост във всеки етап на 
монтажа; определяне на подходящи кранови 
средства и необходимите такелажни приспо-
собления; осигуряване на безопасен достъп на 
монтажниците и заварчиците до монтажните 
възли и необходимите лични предпазни сред-
ства; указания за технологиите на заваряване 
и изпълнение на болтови съединения; указа-
ния за монтаж и замонолитване на лагери; 
указания за използване на временно подпи-
ране; технологична инструкция за монтаж 
с повдигане (при вертикални цилиндрични 
резервоари) или монтаж с надлъжно избутване; 
календарен график за изпълнение на СМР; 
други специфични изисквания, като поправки 
на антикорозионни покрития, полагане на 
предпазни покрития за защита, подливане на 
анкерни групи, указания за монтаж на лагери 
и др.; инструкции за работа със специални 
лични предпазни средства и инструкции за 
действие при аварийна ситуация, специфична 
за строителната площадка (разлив на кисе-
лина, изтичане на газове и др.).
(4) Когато в документацията за монтаж 
липсва част от информацията по ал. 3, осигу-
ряваща монтажния процес, същата се изисква 
от проктанта-конструктор, проектанта по 
част ПБЗ или се разработва от изпълнителя, 
съгласувано със съответния проектант.
Чл. 91. (1) Окончателният метод на мон-
тажа се избира от изпълнителя (монтажни-
ка), съгласувано с проектанта-конструктор и 
лицето, упражняващо строителен надзор, и 
се описва в документ „Описание на метода 
за монтаж“.
(2) Монтирането на стоманената конструк-
ция се извършва в съответствие с метода, 
представен в утвърдения документ „Описание 
на метода за монтаж“, и по начин, който оси-
гурява носимоспособност и устойчивост на 
конструкцията за всички етапи на монтажа.
(3) По време на монтажа на конструкци-
ята стоманените елементи се осигуряват за 
временни монтажни натоварвания, включи-
телно такива от съоръженията за монтаж или 
тяхното действие, както и за климатични или 
сеизмични въздействия върху незавършената 
конструкция. Голямогабаритните елементи 
или елементи с голяма площ и/или сложна 
форма се направляват по време на монтажа 
от безопасно разстояние чрез допълнител-
ни конопени въжета против заклащане или 
въртене, като се спазват дадените указания 
в „Описание на метода за монтаж“.
(4) За болтовите възли за конструкции на 
сгради по принцип се монтира една трета 
от носещите болтове във всяко съединение, 
преди да се приеме, че това съединение може 
да допринася за устойчивостта на частично 
завършената конструкция.
(5) При избор на метод за монтажа освен 
изискванията, предвидени в чл. 86, ал. 1 и 2, 
може да се наложи допълнително изработване